Diari Oficial de la Generalitat Valenciana


Sumari del DOGV 5883, del 31-10-2008 (2008/12137)

ORDE de 29 d'octubre de 2008 de la Conselleria d'Immigració i Ciutadania, per la qual es convoca el Premi Valencià a la Solidaritat i el Voluntariat corresponent a l'edició de l'any 2008.
-------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5883

Data del DOGV
:   31-10-2008

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2008/12016


Data del document
:   29-10-2008

Organisme emissor
:   Conselleria d'Immigració i Ciutadania

Tipus de document
:   Ordre

Descriptors 

:   * premi cultural
    * societat sense fins de lucre
    * voluntariat social
    * organització no governamental
    * distinció honorífica
    * fundació
    * associació
    * organització benèfica

ORDE de 29 d'octubre de 2008 de la Conselleria d'Immigració i Ciutadania, per la qual es convoca el Premi Valencià a la Solidaritat i el Voluntariat corresponent a l'edició de l'any 2008. [2008/12378]  
L'Assemblea General de l'Organització de les Nacions Unides, a través de diverses resolucions, ha constret els Governs a adoptar mesures perquè, per mitjà de la conscienciació, es pose en relleu la important contribució del servici voluntari, estimulant, d'esta manera, la població a participar en accions de voluntariat, com també que, els poders públics donen un major reconeixement a l'acció voluntària.  
Amb l'objectiu explícit de posar en relleu la important contribució social del servici voluntari, el Consell va promulgar el Decret 159/2001, de 15 d'octubre, pel qual es va crear el Premi Valencià a la Solidaritat i el Voluntariat, com a reconeixement manifest de l'aportació de les organitzacions de voluntariat a la construcció d'una societat més justa i solidària.  
Per mitjà del Decret 107/2008, de 18 de juliol, del Consell, es va donar una nova redacció a l'esmentada norma, estenent la concessió del premi a les persones voluntàries que, a través de les diverses entitats, duen a terme les accions d'este tipus i atribuint la competència per a la seua convocatòria a la conselleria competent en matèria de participació ciutadana, estant actualment atribuïda esta a la Conselleria d'Immigració i Ciutadania per raó del Decret 7/2007, de 28 de juny, del Consell, que establix la nova estructura orgànica de les conselleries de la Generalitat, i 101/2007, de 13 de juliol, del Consell, que aprova el Reglament Orgànic i Funcional de la Conselleria d'Immigració i Ciutadania.  
Per raó del que s'ha exposat  
ORDENE  
Article 1  
Es convoca l'edició del Premi Valencià a la Solidaritat i el Voluntariat corresponent a l'any 2008, segons el que disposa l'article 2 del Decret 107/2008, de 18 de juliol, del Consell.  
Article 2  
S'establix per a la present convocatòria del premi una dotació pressupostària de 15.000 euros que serà atesa a càrrec de l'aplicació 73.03.90.012.30, línia de subvenció T4966000, del pressupost de la Generalitat per a l'exercici 2008.  
Es concediran cinc premis, dotats cada un d'ells de 3.000 euros i un diploma acreditatiu de la Generalitat, per a cada un dels següents àmbits del voluntariat: social, comunitari, cultural, ambiental i de cooperació internacional, d'acord amb el contingut de l'article 3 del Decret 107/2008, de 18 de juliol, del Consell, a persones o entitats de trajectòria solidària acreditada, el treball dels quals haja destacat al llarg d'enguany en la seua corresponent àrea d'activitat.  
Article 3   
Conforme a l'article 5 del Decret 107/2008, de 18 de juliol, podran concórrer al premi totes aquelles organitzacions sense finalitat lucrativa que, estant legalment constituïdes, tinguen personalitat jurídica pròpia i les persones físiques que duguen a terme tasques de voluntariat i que, en ambdós casos, exercisquen activitats i programes d'interés general que comporten un compromís a favor de la societat o de la persona, de caràcter cívic, social, cultural, educatiu, de cooperació al desenrotllament, científic, esportiu, de defensa i protecció del medi ambient, de protecció civil o qualsevol altre d'anàloga naturalesa.  
Les entitats de voluntariat que adopten la forma jurídica d'associació o fundació han d'estar inscrites en els corresponents registres d'associacions o fundacions de l'administració de la Generalitat.  
La concurrència al premi estarà determinada per haver-se distingit al llarg de l'any per les seues activitats en algun dels àmbits següents:  
a) Voluntariat social  
b) Voluntariat comunitari  
c) Voluntariat cultural  
d) Voluntariat ambiental  
e) Voluntariat de cooperació internacional  
Article 4  
D'acord amb el que disposa el Decret 107/2008, de 18 de juliol, del Consell, en tots els casos, la candidatura ha d'estar avalada per una tercera institució o entitat, que ha de ser la que sol·licite el premi per al seu candidat.  
La sol·licitud constarà d'una exposició raonada dels motius pels quals la institució o entitat mentora considera la seua organització o persona candidata com a creditora al premi, per raó del treball global dut a terme en el seu àmbit concret d'actuació, així com una memòria, l'extensió de la qual no superarà els cinc folis, presentada també en format CD o disquet, en la qual es reculla l'acció concreta de les realitzades al llarg de l'any 2008 que es considera mereixedora del premi. En el cas de tractar-se d'actuacions de caràcter interanual, es farà insistència en aquells aspectes destacables d'enguany que possibiliten una garantia en la continuïtat de l'acció.  
La documentació es presentarà en el Registre General de la Conselleria d'Immigració i Ciutadania, i es dirigirà a la Direcció General de Ciutadania i Integració, situada en la plaça Sant Nicolau, núm. 2, CP 46598, de València. Així mateix, podran presentar-se en qualsevol dels llocs que establix l'article 38.4 de la Llei 30/1992, de Règim Jurídic de les Administracions Públiques i del Procediment Administratiu Comú.  
El termini de presentació de candidatures començarà l'endemà de la publicació de la convocatòria en el Diari Oficial de la Comunitat Valenciana i finalitzarà el 15 de novembre de 2008.  
Article 5  
Per a la present edició del premi, de conformitat amb el que disposa l'article 7 del Decret 107/2008, de 18 de juliol, del Consell, el jurat estarà format per persones de la Comunitat Valenciana rellevants pels seus coneixements i activitats en l'àmbit de la solidaritat i el voluntariat, d'acord amb la distribució següent:  
President: Rafael Blasco Castany, conseller d'Immigració i Ciutadania.  
Vicepresidenta: María Isabel Manglano de Mas, directora general de Cuitadania i Integració.  
Vocals:   
En representació de la Plataforma Valenciana d'Entitats de Voluntariat Social:  
Vicente Arenas Ferrer  
En representació de les entitats no governamentals que exercixen activitats de voluntariat en la Comunitat Valenciana:  
Fernando del Rosario Romero  
Concha Guillen Paredes i  
Vicente Montesinos Vernetta.  
En representació, respectivament, de l'àmbit universitari, empresarial i del voluntariat, pels seus coneixements, activitats i altres mèrits en el camp de la solidaritat i del voluntariat:  
Rosa Moliner Navarro  
José Pérez Gómez i  
Esther Fonfría Novella.  
Secretària: Isabel Zafrilla López, cap d'Àrea de la Direcció General de Ciutadania i Integració, amb veu però sense vot.   
Article 6  
Es delega en la directora general de Ciutadania i Integració la resolució de la present convocatòria, la qual es dictarà d'acord amb el veredicte vinculant del jurat i esgotarà la via administrativa.  
El termini màxim per a dictar una resolució finalitzarà el dia anterior al de l'entrega del premi, que es realitzarà en un acte públic organitzat a l'efecte, el dia 5 de desembre.  
Article 7  
El premi serà donat a conéixer en l'acte públic que es realitze amb motiu de la celebració del Dia Internacional del Voluntariat.  
Els premiats, amb anterioritat al cobrament del premi, han d'acreditar estar al corrent de les obligacions tributàries i enfront de la Seguretat Social, d'acord amb el que establix l'article 47.7 del Text Refós de la Llei d'Hisenda Pública de la Generalitat Valenciana.  
DISPOSICIONS FINALS  
Primera  
S'autoritza la directora general de Ciutadania i Integració a dictar totes les instruccions que siguen necessàries en desplegament de la present orde.  
Segona  
Contra les bases de la present convocatòria es pot interposar potestativament recurs de reposició davant del mateix òrgan que l'ha dictat, en el termini d'un mes comptador des de l'endemà de la publicació, o bé directament recurs contenciós administratiu davant de la sala contenciosa administrativa del Tribunal Superior de Justícia de la Comunitat Valenciana, en el termini de dos mesos comptadors des de l'endemà de la notificació, de conformitat amb el que disposa l'article 46 de la Llei 29/1998, de 13 de juliol, Reguladora de la Jurisdicció Contenciosa Administrativa, sense perjudici que puguen interposar qualsevol altre que estimen pertinent.  
València, 29 d'octubre de 2008  
El conseller d'Immigració i Ciutadania,  
RAFAEL BLASCO CASTANY